da de da de da de fi en en en sv da nl de bar da da da da nl da da da en da da da da da da da da da da da da da de de da da es da da it da de
Den musikalske legestue | Dansk Skoleforening for Sydslesvig e.V.
Musik og sange som værktøj til sprogindlæring.
En gang om ugen får førskolebørnene i Hiort Lorenzen-Skolens børnehave besøg af musiklæreren Arno Paulsen. Så er det tid til musikalsk legestue.
- Jeg ser helt klart en udvikling i løbet af det år, hvor børnene leger med musik. Musik er særlig egnet til sprogindlæring, for børn koncentrerer sig anderledes ved sange og musik. De bliver bedre til at huske ordene, siger musiklæreren.
For ham giver det rigtig god mening at bruge musikken som pædagogisk redskab til sprogindlæring.
- Børnene bruger det danske sprog, og de er ikke bange.
Arno Paulsen bruger en speciel slags musik, når han arbejder med førskolebørnene.
- Sangene har ikke så meget tekst, og der er en masse bevægelse i dem. Vi skaber situationer, hvor børnene kan mærke teksten på deres egen krop, siger han.
Den musikalske legestue har derfor rigtig mange fordele:
- Det udvikler sprogindlæringen, styrker samarbejdet med daginstitutionen og musikken gør, at børnene er på samme niveau. De svinger sammen, og det kan man bruge til at udvikle børnene, siger han.
Og succesen kan faktisk måles.
- Spirekoret er der stadigt, og det kører rigtig godt, siger Arno Paulsen.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg